text: құмдақшөп немесе құмбелек - қалампыр тұқымдасына жататын бір, екі не көп жылдық шөптесін өсімдіктер. қоңыржай, салқын аймақта 100, еуропада, батыс, шығыс сібір жазығында таралған 35 түрі бар. қазақстанда ақтөбе, ақмола, шығыс қазақстан, қарағанды облыстарында, алтай таулары, тарбағатай жотасы, ұлытау тауларында, іле, күнгей алатауларында, зайсан балқаш-алакөл алабында таралған 11 түрі белгілі, оның үшеуі: азиялық құмдақшөп (arenaria asiatica), тұрлан құмдақшөп (arenaria turlanica), потанин құмдақшөбі (arenaria potanini) қазақстанның эндемиктері. биіктігі 5-50 см, жапырағы таспа пішінді, қарама-қарсы орналасқан. гүлі ақ, кейде қызғылт, қос жынысты. гүлшоғыры жарты шатырша. мамыр-тамыз айларында гүлдейді. жемісі қауашақ. гүлі өсімдіктен медицинада қолданылатын сапониндер алынады. әсемдік үшін өсіріледі. құнарлы мал азығы.